Sog‘liqni saqlash vazirligi O‘zbekistonda yana 5 kishida koronavirus infeksiyasi aniqlangani to‘g‘risida ma’lumot berdi. Endilikda O‘zbekistonda koronavirusdan zararlanish holatlari 172tani tashkil etmoqda. O‘zbekistonda koronavirusning ilk bemori 15 mart kuni qayd etilgandi. Shu vaqtgacha bemorlarning 8 nafari tuzaldi, ikki kishi vafot etdi. 31 mart kuni O‘zbekistonda koronavirus bemorlari soni 22 nafarga oshdi. Ayni vaqtgacha Toshkent shahridan tashqari Farg‘ona, Namangan, Andijon, Xorazm, Buxoro, Qashqadaryo va Navoiy viloyatlarida ham koronavirus tashxisi qo‘yilgan 162 bemor davolanmoqda.